sukhrobnurali/uzbek-legal-corpus huggingface dataset:
Bojxona qiymati deklaratsiyasini toʻldirish tartibi toʻgʻrisidagi yoʻriqnomaning 3-ilovasiga oʻzgartirishlar va qoʻshimcha kiritish haqida
(order, 2023-07-07)

Oʻzbekiston Respublikasining Bojxona kodeksi va Oʻzbekiston Respublikasi Prezidentining 2022-yil 27-apreldagi PF-122-son “Bojxona maʼmuriyatchiligini yanada takomillashtirishga doir qoʻshimcha chora-tadbirlar toʻgʻrisida”gi Farmoniga muvofiq buyuraman: 1. Oʻzbekiston Respublikasi Davlat bojxona qoʻmitasining 2017-yil 8-fevraldagi 01-02/8-4-son qarori (roʻyxat raqami 2868, 2017-yil 14-mart) (Oʻzbekiston Respublikasi qonun hujjatlari toʻplami, 2017-y., 11-son, 176-modda) bilan tasdiqlangan Bojxona qiymati deklaratsiyasini toʻldirish tartibi toʻgʻrisidagi yoʻriqnomaning 3-ilovasiga ilovaga muvofiq oʻzgartirishlar va qoʻshimcha kiritilsin. 2. Mazkur buyruq Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil va Oʻzbekiston Respublikasi Savdo-sanoat palatasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. 1-bandning “a” kichik bandi ikkinchi xatboshisi quyidagi tahrirda bayon etilsin: “Tashqi savdo operatsiyalarining yagona elektron axborot tizimi tomonidan shakllantirilgan tashqi savdo kontrakti (shartnoma, kelishuv) yoki invoysning identifikatsiya raqami;”. 2. 3-bandda: birinchi xatboshi quyidagi tahrirda bayon etilsin: “3. Bojxona qiymati 4-usul boʻyicha aniqlanganda deklaratsiyalovchi shaxs tomonidan quyidagi hujjatlar taqdim etiladi*****:”; quyidagi mazmundagi xatboshilar bilan toʻldirilsin: “***** Agar deklaratsiyalovchi shaxs tomonidan mazkur bandning “a” — “d” kichik bandlarida nazarda tutilgan hujjatlarni toʻliq yoki qisman taqdim etish imkoniyati boʻlmaganda, bojxona organi oʻzining axborot tizimlariga integratsiya qilingan soliq organlari axborot tizimlarida mavjud boʻlgan elektron hisobvaraq-fakturadagi aynan bir xil yoki oʻxshash tovarlarning narxlari toʻgʻrisidagi axborotni deklaratsiyalovchi shaxsga taqdim etadi. Bunda, deklaratsiyalovchi shaxs bojxona organi tomonidan taqdim etilgan narxlar boʻyicha tovarning bojxona qiymatini Vazirlar Mahkamasining 2022-yil 6-apreldagi 160-son qarori bilan tasdiqlangan Oʻzbekiston Respublikasi bojxona hududiga olib kiriladigan tovarning bojxona qiymatini aniqlash tartibi toʻgʻrisidagi nizomning 2-ilovasiga muvofiq iqtisodiy-matematika usullarini qoʻllagan holda hisoblash hamda tovarning bojxona qiymatini bojxona organiga taqdim etish huquqiga ega.”.
Xalqaro shartnomani tasdiqlash toʻgʻrisida
(resolution, 2023-07-05)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq: 1. 2023-yil 8-fevral kuni Toshkent shahrida imzolangan Oʻzbekiston Respublikasi Hukumati bilan Sloveniya Respublikasi Hukumati oʻrtasida iqtisodiy hamkorlik toʻgʻrisidagi bitim tasdiqlansin. 2. Investitsiyalar, sanoat va savdo vazirligi ushbu xalqaro shartnomani amalga oshirishga masʼul boʻlgan vakolatli organ etib belgilansin. 3. Tashqi ishlar vazirligi Oʻzbekiston Respublikasi tomonidan ushbu xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi hamda uni amalga oshirish uchun masʼul boʻlgan vakolatli organ toʻgʻrisida Sloveniya tomoniga tegishli bildirishnoma yuborsin. 4. Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirganidan keyin uning qoidalari amalga oshirilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Oʻzbekiston Respublikasi Prezidentining 2022-yil 30-dekabrdagi “Sirdaryo viloyati Boyovut tumanida quvvati 1573 MVt boʻlgan bugʻ-gaz elektr stansiyasini qurish” investitsiya loyihasini amalga oshirish chora-tadbirlari toʻgʻrisida”gi PQ-464-son qaroriga oʻzgartirishlar kiritish haqida
(resolution, 2023-07-04)

Energetika sohasiga toʻgʻridan toʻgʻri xorijiy investitsiyalarni jalb etish orqali aholi va iqtisodiyot tarmoqlarining energiya resurslariga boʻlgan ehtiyojini barqaror taʼminlash maqsadida: 1. Quyidagilar: Xalqaro moliya korporatsiyasining moliyaviy va texnik koʻmagida “Sirdaryo viloyati Boyovut tumani hududida umumiy quvvati 1573 MVt boʻlgan bugʻ-gaz elektr stansiyasini qurish” investitsiya loyihasini (keyingi oʻrinlarda — Investitsiya loyihasi) amalga oshirish maqsadida “EDF International S.A.S.” (Fransiya), “Nebras Power Investment Management B.V.” (Qatar), “Sojitz Corporation” (Yaponiya) va “Kyuden International Corporation” (Yaponiya) kompaniyalari ishtirokidagi konsorsium bilan investitsiya bitimi imzolanganligi; Investitsiya loyihasini joylashtirish uchun ajratilgan Sirdaryo viloyatining Boyovut tumani hududidagi jami 61,9 gektar yer maydoni qishloq xoʻjaligiga moʻljallangan yerlar toifasidan sanoat maqsadlariga moʻljallangan yerlar toifasiga oʻtkazilganligi; investorlar tomonidan Investitsiya loyihasini toʻlaqonli amalga oshirish uchun qurilishi rejalashtirilgan ishlab chiqarish obyektlari hamda yordamchi bino va inshootlarning yer uchastkalari konturlariga oʻzgartirishlar kiritish zarurati yuzaga kelganligi maʼlumot uchun qabul qilinsin. 2. Oʻzbekiston Respublikasi Prezidentining 2022-yil 30-dekabrdagi “Sirdaryo viloyati Boyovut tumanida quvvati 1 573 MVt boʻlgan bugʻ-gaz elektr stansiyasini qurish” investitsiya loyihasini amalga oshirish chora-tadbirlari toʻgʻrisida”gi PQ-464-son qaroriga ilovaga muvofiq oʻzgartirishlar kiritilsin. 3. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. 1. 11-bandning birinchi xatboshisidagi “61,9” raqami “60,25” raqami bilan almashtirilsin. 2. Ilova quyidagi tahrirda bayon etilsin: Hudud nomi Kontur raqami Jami yer uchastkasi maydoni (gektar) shundan: Tuproq bonitet bali sugʻoriladigan ekin yerlari (gektar) yaylov yerlar (gektar) boshqa yerlar (yoʻllar, ariq-zovur) (gektar) Sirdaryo viloyati, Boyovut tumani, “T. Latipov” MFY 254q 1,71 1,61 0,10 51 258q 7,72 7,62 0,10 45 259q 16,08 15,94 0,14 51 260q 11,29 11,09 0,20 46 236q 5,80 5,80 261q 0,05 0,05 262q 0,52 0,52 Jami 43,17 36,26 6,91 Sirdaryo viloyati, Boyovut tumani, “Shirin” MFY 143q 3,90 3,90 44 145q 0,90 0,90 44 138 1,20 1,0 0,10 0,10 44 139 0,80 0,80 44 140 2,20 2,0 0,15 0,05 44 133q 2,0 1,98 0,02 54 136q 0,95 0,95 137q 2,0 2,0 44 142q 0,78 0,78 144q 0,55 0,55 Jami 15,28 11,78 1,05 2,45 Sirdaryo viloyati, Shirin shahri, “M. Ulugʻbek” MFY 1,03 0,47 0,56 41 0,77 0,54 0,23 41 Jami 1,80 1,01 0,79 Umumiy ajratiladigan yer maydoni 60,25 49,05 1,05 10,15 ”.
Birja aʼzolari uchun jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha ichki nazorat qoidalariga oʻzgartirishlar kiritish toʻgʻrisida
(resolution, 2023-07-04)

Oʻzbekiston Respublikasi Prezidentining 2022-yil 21-dekabrdagi PF-269-son “Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida”gi va 2023-yil 25-yanvardagi PF-14-son “Respublika ijro etuvchi hokimiyat organlari faoliyatini samarali yoʻlga qoʻyishga doir birinchi navbatdagi tashkiliy chora-tadbirlar toʻgʻrisida”gi farmonlariga muvofiq Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi va Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti qaror qiladi: 1. Oʻzbekiston Respublikasi Davlat mulkini boshqarish davlat qoʻmitasi va Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamentining 2009-yil 13-oktabrdagi 01/19-18/24, 43-son qarori (roʻyxat raqami 2038, 2009-yil 6-noyabr) (Oʻzbekiston Respublikasi qonun hujjatlari toʻplami, 2009-y., 46-son, 501-modda) bilan tasdiqlangan Birja aʼzolari uchun jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha ichki nazorat qoidalariga ilovaga muvofiq oʻzgartirishlar kiritilsin. 2. Ushbu qaror Oʻzbekiston Respublika tovar-xomashyo birjasi va Respublika koʻp tarmoqli agrosanoat birjasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi. 1. 1-bandning uchinchi xatboshisi quyidagi tahrirda bayon etilsin: “birja — oldindan tayinlangan joy va muayyan vaqtda, belgilangan qoidalar asosida ommaviy va oshkora birja savdolarini tashkil etish va oʻtkazish orqali birja tovarlari savdosi uchun shart-sharoit yaratadigan, Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi (bundan buyon matnda Raqobat qoʻmitasi deb yuritiladi) tomonidan berilgan birja faoliyatini amalga oshirish huquqini beruvchi litsenziyaga ega boʻlgan, yuridik shaxslarga birja bitimlarida ishtirok etish huquqini taqdim etadigan va birja aʼzoligiga qabul qilish, aʼzolikni toʻxtatish, tugatish, birja aʼzolarining majburiyatlari va mulkiy javobgarligini belgilaydigan yuridik shaxs;”. 2. 81-bandning ikkinchi xatboshisi, 10-band, 15-bandning ikkinchi xatboshisi va 25-bandning uchinchi xatboshisidagi “Monopoliyaga qarshi kurashish qoʻmitasiga” degan soʻzlar “Raqobat qoʻmitasiga” degan soʻzlar bilan almashtirilsin. 3. 11-bandning beshinchi xatboshisidagi “Monopoliyaga qarshi kurashish qoʻmitasi” degan soʻzlar “Raqobat qoʻmitasi” degan soʻzlar bilan almashtirilsin. 4. 14-bandning birinchi xatboshisi, 251, 301, 361-bandlar va 40-bandning birinchi xatboshisidagi “Monopoliyaga qarshi kurashish qoʻmitasi” degan soʻzlar “Raqobat qoʻmitasi” degan soʻzlar bilan almashtirilsin.
Toshkent davlat yuridik universiteti qoshidagi akademik litseyning bitiruvchilarini Toshkent davlat yuridik universitetiga yakka tartibda suhbat oʻtkazish orqali oʻqishga qabul qilish tartibi toʻgʻrisidagi nizomning 13-bandiga qoʻshimcha kiritish haqida
(order, 2025-08-08)

Oʻzbekiston Respublikasi Prezidentining 2020-yil 29-apreldagi PF-5987-son “Oʻzbekiston Respublikasida yuridik taʼlim va fanni tubdan takomillashtirish boʻyicha qoʻshimcha chora-tadbirlar toʻgʻrisida”gi Farmoni va Oʻzbekiston Respublikasi Vazirlar Mahkamasining 2019-yil 13-maydagi 395-son “Oliy taʼlim muassasalariga oʻqishga qabul qilishda milliy hamda xalqaro baholash tizimlari sertifikatlarini tatbiq qilish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2021-yil 9-iyundagi 12-mh-son buyrugʻi (roʻyxat raqami 3308, 2021-yil 9-iyun) (Qonunchilik maʼlumotlari milliy bazasi, 09.06.2021-y., 10/21/3308/0541-son) bilan tasdiqlangan Toshkent davlat yuridik universiteti qoshidagi akademik litseyning bitiruvchilarini Toshkent davlat yuridik universitetiga yakka tartibda suhbat oʻtkazish orqali oʻqishga qabul qilish tartibi toʻgʻrisidagi nizomning 13-bandi “b” kichik bandi ikkinchi xatboshisidagi “Cambridge Assessment English FCE” degan soʻzlardan keyin “, Cambridge Assessment English Linguaskill” degan soʻzlar bilan toʻldirilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Avtotransport vositalari haydovchilarining ish vaqti va dam olish vaqti toʻgʻrisidagi nizomga oʻzgartirishlar kiritish haqida
(order, 2023-06-26)

Oʻzbekiston Respublikasining Mehnat kodeksiga muvofiq buyuraman: 1. Oʻzbekiston Respublikasi mehnat va aholini ijtimoiy muhofaza qilish vazirining 2013-yil 23-avgustdagi 64-B-son buyrugʻi (roʻyxat raqami 2506, 2013-yil 9-sentabr) (Oʻzbekiston Respublikasi qonun hujjatlari toʻplami, 2013-y., 37-son, 487-modda) bilan tasdiqlangan Avtotransport vositalari haydovchilarining ish vaqti va dam olish vaqti toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Mazkur Nizom avtotransport vositalari haydovchilarining (bundan buyon matnda haydovchi deb yuritiladi) ish vaqti va dam olish vaqtini belgilaydi.”. 2. 18-band quyidagi tahrirda bayon etilsin: “18. Haydovchilar bayram (ishlanmaydigan) kunlari ishlashlari man etiladi. Haydovchilarni shu kunlari ish beruvchining buyrugʻi bilan ishga jalb etishga alohida hollardagina Oʻzbekiston Respublikasi Mehnat kodeksining 210 va 212-moddalarida nazarda tutilgan asoslar boʻyicha va tartibda yoʻl qoʻyiladi. Ishlanmaydigan bayram kunlarida ishlab chiqarish-texnik sharoitlarga koʻra (uzluksiz ishlaydigan tashkilotlar) toʻxtatib turish imkoni boʻlmagan ishlarni (xizmatlarni), aholiga xizmat koʻrsatish zarurati yuzaga keltiradigan ishlarni, shuningdek kechiktirib boʻlmaydigan taʼmirlash va yuk ortish-tushirish ishlarini amalga oshirishga yoʻl qoʻyiladi. Bayram (ishlanmaydigan) kunlari bajarilgan ishlar uchun haq toʻlash Oʻzbekiston Respublikasi Mehnat kodeksining 263-moddasiga muvofiq amalga oshiriladi.”.
Qurol va uning oʻq-dorilarini hisobga olish kitoblari hamda ularni berish va qabul qilish jurnallarini yuritish tartibiga qoʻyiladigan yagona talablarga oʻzgartirishlar kiritish toʻgʻrisida
(order, 2023-06-23)

Oʻzbekiston Respublikasi Prezidentining 2022-yil 21-dekabrdagi PF-269-son “Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi ichki ishlar vazirining 2015-yil 30-iyundagi 105-son buyrugʻi (roʻyxat raqami 2702, 2015-yil 29-iyul) (Oʻzbekiston Respublikasi qonun hujjatlari toʻplami, 2015-y., 30-son, 399-modda) bilan tasdiqlangan Qurol va uning oʻq-dorilarini hisobga olish kitoblari hamda ularni berish va qabul qilish jurnallarini yuritish tartibiga qoʻyiladigan yagona talablarga ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Favqulodda vaziyatlar vazirligi va Milliy gvardiyasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Mazkur Yagona talablar qurol va uning oʻq-dorilarini hisobga olish kitoblari hamda ularni berish va qabul qilish jurnallarini yuritish tartibiga qoʻyiladigan yagona talablarni belgilaydi.”. 2. 2-band quyidagi tahrirda bayon etilsin: “2. Mazkur Yagona talablar Oʻzbekiston Respublikasi Mudofaa vazirligi, Ichki ishlar vazirligi, Davlat xavfsizlik xizmati, Oʻzbekiston Respublikasi Prezidenti davlat xavfsizlik xizmati, Oʻzbekiston Respublikasi Milliy gvardiyasi, Oʻzbekiston Respublikasi Iqtisodiyot va moliya vazirligi huzuridagi Bojxona qoʻmitasi, Favqulodda vaziyatlar vazirligi va Raqamli texnologiyalar vazirligining harbiy tuzilmalariga kiruvchi hamda oʻqotish sporti tashkilotlariga tatbiq etilmaydi.”.
“Oʻquvchilarni sinfdan sinfga va bir umumiy oʻrta taʼlim muassasasidan boshqasiga oʻtkazish tartibi toʻgʻrisidagi nizomni tasdiqlash haqida”gi buyruqqa oʻzgartirishlar va qoʻshimcha kiritish toʻgʻrisida
(order, 2023-06-23)

Oʻzbekiston Respublikasi Prezidentining 2022-yil 21-dekabrdagi PF-269-son “Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida”gi Farmoni va Vazirlar Mahkamasining 2017-yil 15-martdagi 140-son “Umumiy oʻrta taʼlim toʻgʻrisidagi nizomni tasdiqlash haqida”gi hamda 2022-yil 21-iyuldagi 396-son “Qonunchilik bazasini yanada tizimlashtirish chora-tadbirlari toʻgʻrisida”gi qarorlariga muvofiq buyuraman: 1. Oʻzbekiston Respublikasi xalq taʼlimi vazirining 2015-yil 2-iyundagi 13-mh-son “Oʻquvchilarni sinfdan sinfga va bir umumiy oʻrta taʼlim muassasasidan boshqasiga oʻtkazish tartibi toʻgʻrisidagi nizomni tasdiqlash haqida”gi buyrugʻiga (roʻyxat raqami 2684, 2015-yil 17-iyun) (Oʻzbekiston Respublikasi qonun hujjatlari toʻplami, 2015-y., 24-son, 319-modda) ilovaga muvofiq oʻzgartirishlar va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Qarorda: muqaddimadagi “1998-yil 13-maydagi 203-son “Oʻzbekiston Respublikasida umumiy oʻrta taʼlimni tashkil etish toʻgʻrisida”gi” degan soʻzlar “2017-yil 15-martdagi 140-son “Umumiy oʻrta taʼlim toʻgʻrisidagi nizomni tasdiqlash haqida”gi” degan soʻzlar bilan almashtirilsin. 2. Nizomda: a) muqaddima quyidagi tahrirda bayon etilsin: “Mazkur Nizom umumiy oʻrta taʼlim muassasalari (bundan buyon matnda maktab deb yuritiladi) oʻquvchilarini sinfdan sinfga va bir maktabdan boshqasiga oʻtkazish tartibini belgilaydi.”; b) quyidagi mazmundagi 21-band bilan toʻldirilsin: “ 21. Maktabgacha va maktab taʼlimi vazirligi tizimidagi umumiy oʻrta taʼlim muassasalari oʻquvchilarini bir umumiy oʻrta taʼlim muassasasidan boshqasiga oʻtkazish boʻyicha davlat xizmati koʻrsatiladigan hududlarda oʻquvchilarni sinfdan sinfga va bir umumiy oʻrta taʼlim muassasasidan boshqasiga oʻtkazish Oʻzbekiston Respublikasi Vazirlar Mahkamasining 2022-yil 1-iyundagi 295-son qarori bilan tasdiqlangan Bolalarni davlat umumiy oʻrta taʼlim muassasalariga qabul qilish hamda oʻquvchilarni bir umumiy oʻrta taʼlim muassasasidan boshqasiga oʻtkazish boʻyicha davlat xizmatlari koʻrsatishning maʼmuriy reglamentiga muvofiq amalga oshiriladi.”; d) 26-banddagi “tuman (shahar) xalq taʼlimi boʻlimiga” degan soʻzlar “tuman (shahar) maktabgacha va maktab taʼlimi boʻlimiga” degan soʻzlar bilan almashtirilsin.
Yoʻlovchi avtovokzallari va yoʻlovchi avtostansiyalari toʻgʻrisidagi nizomning 1-bandiga oʻzgartirish kiritish haqida
(order, 2023-06-22)

Oʻzbekiston Respublikasi Vazirlar Mahkamasining 2023-yil 17-apreldagi 159-son “Aerovokzal, temir yoʻl va avtobus vokzallarida xizmat koʻrsatish sifatini yaxshilashga qaratilgan qoʻshimcha chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi transport vazirining 2021-yil 25-sentabrdagi 14-son buyrugʻi (roʻyxat raqami 3323, 2021-yil 6-oktabr) (Qonunchilik maʼlumotlari milliy bazasi, 06.10.2021-y., 10/21/3323/0936-son) bilan tasdiqlangan Yoʻlovchi avtovokzallari va yoʻlovchi avtostansiyalari toʻgʻrisidagi nizomning 1-bandi toʻrtinchi xatboshisi quyidagi tahrirda bayon etilsin: “perron — avtovokzal (avtostansiya)larda yoki bekatlarda yoʻlovchilarning avtotransport vositalariga qulay va xavfsiz oʻtishi, chiqishi va tushishi uchun moʻljallangan maydoncha;”. 2. Mazkur buyruq rasmiy eʼlon qilingan kundan eʼtiboran kuchga kiradi.
Oliy taʼlim toʻgʻrisidagi nizomning 52-bandiga oʻzgartirish kiritish haqida
(order, 2026-03-25)

Oʻzbekiston Respublikasining Mehnat kodeksiga muvofiq buyuraman: 1. Oʻzbekiston Respublikasi oliy va oʻrta maxsus taʼlim vazirining 2003-yil 9-yanvardagi 9-son buyrugʻi (roʻyxat raqami 1222, 2003-yil 22-fevral) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 4-son) bilan tasdiqlangan Oliy taʼlim toʻgʻrisidagi nizomning 52-bandidagi “248 — 250; 254 — 257-moddalari” degan soʻzlar “383 — 386-moddalari” degan soʻzlar bilan almashtirilsin. 2. Mazkur buyruq Oʻzbekiston Respublikasi Madaniyat va turizm vazirligi, Tashqi ishlar vazirligi, Transport vazirligi, Qishloq xoʻjaligi vazirligi, Maktabgacha va maktab taʼlimi vazirligi, Yoshlar siyosati va sport vazirligi, Raqamli texnologiyalar vazirligi, Mudofaa vazirligi, Ichki ishlar vazirligi, Sogʻliqni saqlash vazirligi, Suv xoʻjaligi vazirligi va Din ishlari boʻyicha qoʻmitasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Pochta aloqasi operatorlari, provayderlari uchun jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha ichki nazorat qoidalariga oʻzgartirishlar kiritish toʻgʻrisida
(resolution, 2023-06-22)

Oʻzbekiston Respublikasi Prezidentining 2022-yil 21-dekabrdagi PF-269-son “Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida”gi va 2023-yil 25-yanvardagi PF-14-son “Respublika ijro etuvchi hokimiyat organlari faoliyatini samarali yoʻlga qoʻyishga doir birinchi navbatdagi tashkiliy chora-tadbirlar toʻgʻrisida”gi farmonlariga muvofiq Oʻzbekiston Respublikasi Raqamli texnologiyalar vazirligi hamda Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti qaror qiladi: 1. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi hamda Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamentining 2018-yil 5-iyuldagi 176-mh, 28-son qarori (roʻyxat raqami 3061, 2018-yil 28-avgust) (Qonun hujjatlari maʼlumotlari milliy bazasi, 29.08.2018-y., 10/18/3061/1807-son) bilan tasdiqlangan Pochta aloqasi operatorlari, provayderlari uchun jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha ichki nazorat qoidalariga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 10-bandning oʻn ikkinchi xatboshisidagi “Axborot texnologiyalari va kommunikatsiyalarini rivojlantirish vazirligi, Axborotlashtirish va telekommunikatsiyalar sohasida nazorat boʻyicha inspeksiyasi” degan soʻzlar “Raqamli texnologiyalar vazirligi, Oʻzbekiston Respublikasi Raqamli texnologiyalar vazirligi huzuridagi Axborotlashtirish va telekommunikatsiyalar sohasida nazorat inspeksiyasi” degan soʻzlar bilan almashtirilsin. 2. 14 va 141-bandlardagi “Axborot texnologiyalari va kommunikatsiyalarini rivojlantirish vazirligi” degan soʻzlar “Raqamli texnologiyalar vazirligi” degan soʻzlar bilan almashtirilsin. 3. 33-bandning toʻrtinchi xatboshisidagi “Axborot texnologiyalari va kommunikatsiyalarini rivojlantirish vazirligiga” degan soʻzlar “Raqamli texnologiyalar vazirligiga” degan soʻzlar bilan almashtirilsin. 4. 401-bandning ikkinchi xatboshisidagi “Axborot texnologiyalari va kommunikatsiyalarini rivojlantirish vazirligi” degan soʻzlar “Raqamli texnologiyalar vazirligi” degan soʻzlar bilan almashtirilsin.